ΠΡΑΚΤΙΚΟ

**της υπ’ αρ. 23/15-01-2015 συνεδριάσεως**

του Διοικητικού Συμβουλίου του Πνευματικού Κέντρου

ΑΝΑΓΝΩΣΤΗΡΙΟ «Η ΑΝΑΠΤΥΞΗ» ΑΓΙΑΣΟΥ

Στην Αγιάσο και στα γραφεία του Πνευματικού Κέντρου ΑΝΑΓΝΩΣΤΗΡΙΟ «Η ΑΝΑΠΤΥΞΗ» ΑΓΙΑΣΟΥ σήμερα στις 15 Ιανουαρίου 2015, ημέρα της εβδομάδος Πέμπτη και ώρα 6 μ.μ., συνήλθε σε έκτακτη συνεδρίαση το Διοικητικό Συμβούλιο του Συλλόγου, ύστερα από πρόσκληση του Προέδρου, για συζήτηση και λήψη απόφασης στο μοναδικό θέμα της ημερήσιας διάταξης.

Διαπιστώθηκε ότι το Δ.Σ. είχε τη νόμιμη απαρτία, δεδομένου ότι ήταν παρόντα όλα τα μέλη του, ήτοι: 1) Κλεάνθης Δ. Κορομηλάς, 2) Ευστράτιος Καζαντζής, 3) Παναγιώτης Μ. Κουτσκουδής, 4) Ειρήνη Μ. Αργύρα, 5) Παναγιώτα Πρ. Μαϊστρέλλη, 6) Παναγιώτης Στ. Σκορδάς και 7) Δημοσθένης Γ. Σκλεπάρης .

**Απόφαση 57η: «Απόφαση ορισμού εξουσιοδοτημένου εκπροσώπου του ΑΝΑΓΝΩΣΤΗΡΙΟ «Η ΑΝΑΠΤΥΞΗ» στην Διεθνή Ένωση Πολιτιστικών Συλλόγων «ΘΕΣΙΣ» / «THESIS» (Δ.Ε.ΠΟ.Σ. «ΘΕΣΙΣ»)»**

Ο Πρόεδρος, εισηγούμενος το 1ο και μοναδικό θέμα, ανήγγειλε τη συμμετοχή του Πνευματικού Κέντρου Αγιάσου ΑΝΑΓΝΩΣΤΗΡΙΟ «Η ΑΝΑΠΤΥΞΗ» ως μέλος στην Διεθνή Ένωση Πολιτιστικών Συλλόγων «ΘΕΣΙΣ» / «THESIS» (Δ.Ε.ΠΟ.Σ. «ΘΕΣΙΣ» ) και την εκ τούτου απαίτηση για ορισμό εξουσιοδοτημένου εκπροσώπου του.

 Κάλεσε ύστερα το Δ.Σ. να αποφασίσει για τον ορισμό εξουσιοδοτημένου εκπροσώπου του ΑΝΑΓΝΩΣΤΗΡΙΟΥ «Η ΑΝΑΠΤΥΞΗ» στη Διεθνή Ένωση Πολιτιστικών Συλλόγων «ΘΕΣΙΣ»/«THESIS» (Δ.Ε.ΠΟ.Σ. «ΘΕΣΙΣ») και πρότεινε ως τακτικό εξουσιοδοτημένο εκπρόσωπο τον κ. Παναγιώτη Σκορδά του Στυλιανού και ως αναπληρωματικό εξουσιοδοτημένο εκπρόσωπο την κ. Παναγιώτα Μαϊστρέλλη του Προκοπίου.

Το Δ.Σ., αφού άκουσε την εισήγηση του Προέδρου, ύστερα από διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*1. Τον ορισμό* ***του κ. Παναγιώτη Σκορδά******του Στυλιανού******ως τακτικού εξουσιοδοτημένου εκπροσώπου του*** *ΑΝΑΓΝΩΣΤΗΡΙΟΥ ΑΓΙΑΣΟΥ «Η ΑΝΑΠΤΥΞΗ» στη* ***Διεθνή Ένωση Πολιτιστικών Συλλόγων «ΘΕΣΙΣ»/«THESIS» (Δ.Ε.ΠΟ.Σ. «ΘΕΣΙΣ»).***

*2. Τον ορισμό της κ.* ***Παναγιώτας Μαϊστρέλλη του Προκοπίου******ως αναπληρωματικού εξουσιοδοτημένου εκπροσώπου του*** *ΑΝΑΓΝΩΣΤΗΡΙΟΥ ΑΓΙΑΣΟΥ «Η ΑΝΑΠΤΥΞΗ» στην*  ***Διεθνή Ένωση Πολιτιστικών Συλλόγων «ΘΕΣΙΣ» / «THESIS» (Δ.Ε.ΠΟ.Σ. «ΘΕΣΙΣ»).***

Για το σκοπό αυτό έγινε η απόφαση αυτή και υπογράφεται ως εξής:

 Ο ΠΡΟΕΔΡΟΣ ΤΑ ΜΕΛΗ

ΚΛΕΑΝΘΗΣ Δ. ΚΟΡΟΜΗΛΑΣ ΕΥΣΤΡΑΤΙΟΣ ΚΑΖΑΝΤΖΗΣ

 ΠΑΝΑΓΙΩΤΗΣ Μ. ΚΟΥΤΣΚΟΥΔΗΣ

 ΕΙΡΗΝΗ Μ. ΑΡΓΥΡΑ

 ΣΚΟΡΔΑΣ ΣΤ. ΠΑΝΑΓΙΩΤΗΣ

 ΠΑΝΑΓΙΩΤΑ ΜΑΪΣΤΡΕΛΛΗ

 ΔΗΜΟΣΘΕΝΗΣ Γ. ΣΚΛΕΠΑΡΗΣ